CELEX: 52021DP0232
Language: ro
Date: 2021-05-18 00:00:00
Title: Decizia Parlamentului European de a nu formula obiecții la Regulamentul delegat al Comisiei din 24 martie 2021 de modificare a Regulamentelor delegate (UE) nr. 1003/2013 și (UE) 2019/360 în ceea ce privește taxele anuale de supraveghere percepute de Autoritatea Europeană pentru Valori Mobiliare și Piețe de la registrele centrale de tranzacții pentru 2021 (C(2021)01874 – 2021/2617(DEA))

12.1.2022   
            
            
               RO
            
            
               Jurnalul Oficial al Uniunii Europene
            
            
               C 15/249
            
         
      P9_TA(2021)0232
      Decizia de a nu formula obiecții la un act delegat: taxele anuale de supraveghere percepute de ESMA de la registrele centrale de tranzacții pentru 2021
      Decizia Parlamentului European de a nu formula obiecții la Regulamentul delegat al Comisiei din 24 martie 2021 de modificare a Regulamentelor delegate (UE) nr. 1003/2013 și (UE) 2019/360 în ceea ce privește taxele anuale de supraveghere percepute de Autoritatea Europeană pentru Valori Mobiliare și Piețe de la registrele centrale de tranzacții pentru 2021 (C(2021)01874 – 2021/2617(DEA))
      (2022/C 15/38)
      
         Parlamentul European,
      
      
                  —
               
               
                  având în vedere Regulamentul delegat al Comisiei (C(2021)01874),
               
            
                  —
               
               
                  având în vedere scrisoarea Comisiei din 25 martie 2021 prin care aceasta îi solicită să declare că nu va formula obiecții la regulamentul delegat,
               
            
                  —
               
               
                  având în vedere scrisoarea Comisiei pentru afaceri economice și monetare trimisă președintelui Conferinței președinților de comisie la 11 mai 2021,
               
            
                  —
               
               
                  având în vedere articolul 290 din Tratatul privind funcționarea Uniunii Europene,
               
            
                  —
               
               
                  având în vedere Regulamentul (UE) nr. 648/2012 al Parlamentului European și al Consiliului din 4 iulie 2012 privind instrumentele financiare derivate extrabursiere, contrapărțile centrale și registrele centrale de tranzacții (1) (EMIR), în special articolul 72 alineatul (3) și articolul 82 alineatul (6),
               
            
                  —
               
               
                  având în vedere Regulamentul (UE) 2015/2365 al Parlamentului European și al Consiliului din 25 noiembrie 2015 privind transparența operațiunilor de finanțare prin instrumente financiare și transparența reutilizării și de modificare a Regulamentului (UE) nr. 648/2012 (2), în special articolul 11 alineatul (2) și articolul 30 alineatul (5),
               
            
                  —
               
               
                  având în vedere articolul 111 alineatul (6) din Regulamentul său de procedură,
               
            
                  —
               
               
                  având în vedere recomandarea de decizie a Comisiei pentru afaceri economice și monetare,
               
            
                  —
               
               
                  având în vedere că nicio obiecție nu a fost ridicată în termenul prevăzut la articolul 111 alineatul (6) liniuțele a treia și a patra din Regulamentul său de procedură, termen care a expirat la 18 mai 2021,
               
            
                  A.
               
               
                  întrucât Autoritatea Europeană pentru Valori Mobiliare și Piețe (ESMA) autorizează registrele centrale de tranzacții și supraveghează respectarea de către acestea a cerințelor de reglementare relevante; întrucât registrele centrale de tranzacții plătesc ESMA o taxă unică de înregistrare și o taxă anuală de supraveghere; întrucât, începând cu 1 ianuarie 2021, peisajul registrelor centrale de tranzacții din Uniune s-a schimbat în mod semnificativ, deoarece doar două dintre cele patru registre centrale de tranzacții care își aveau sediul în Regatul Unit înainte de 1 ianuarie 2021 și-au transferat activitatea în Uniune pentru a continua să presteze servicii în cadrul Uniunii, prin înființarea de noi entități pe teritoriul Uniunii, ceea ce a făcut ca metodologia existentă de calculare a taxelor să fie incompatibilă cu principiile referitoare la calcularea taxelor aflate în vigoare;
               
            
                  B.
               
               
                  întrucât, pentru a se asigura că toate registrele centrale de tranzacții din Uniune plătesc taxe de supraveghere proporționale cu cifra lor de afaceri reală la nivelul Uniunii în 2021, în cuprinsul fiecăruia dintre cele două regulamente delegate este inclus un nou articol cu scopul de a prevedea o perioadă de referință specifică pentru calcularea cifrei de afaceri aplicabile, care urmează să fie utilizată la calcularea taxelor anuale plătite ESMA de către registrele centrale de tranzacții în 2021, cu scopul de a reflecta mai bine schimbările care au survenit în peisajul registrelor centrale de tranzacții din Uniune;
               
            
                  C.
               
               
                  întrucât regulamentul delegat ar trebui să intre în vigoare de urgență cu scopul de a oferi registrelor centrale de tranzacții din Uniune un temei juridic fiabil pentru operațiunile lor și claritatea de care acestea au nevoie pentru planificarea lor bugetară și cu scopul de a reduce la minimum, pe cât posibil, orice impact potențial asupra activității lor, generat de diferențele existente în metoda de calcul față de 2020,
               
            
               
                  1.
               
               
                  declară că nu formulează obiecții la regulamentul delegat;
               
            
               
                  2.
               
               
                  încredințează Președintelui sarcina de a transmite prezenta decizie Consiliului și Comisiei.
               
            
         (1)  JO L 201, 27.7.2012, p. 1.
      
         (2)  JO L 337, 23.12.2015, p. 1.